**VÝZVA NA PREDKLADANIE ŽIADOSTÍ O POSKYTNUTIE NEFINANČNEJ POMOCI V RÁMCI CREATIVE POINT NÁRODNÉHO PODNIKATEĽSKÉHO CENTRA V BRATISLAVE**

**Odborné individuálne poradenstvo poskytované v rámci CP pre nepodnikateľov**

Chcete si vytvoriť prototyp, model prípadne kreatívny a dizajnový produkt? Chcete pretaviť 3D model do hmatateľnej podoby, ale neviete kde? Práve pre Vás je otvorená tvorivá dielňa Creative Point!

Hlavným cieľom je pomôcť fyzickým osobám – nepodnikateľom so záujmom o podnikanie na základe sprístupnenia služieb technického a technologického charakteru s ohľadom na zdieľanie poznatkov, osvedčených postupov a taktiež pre vytváranie, skúšanie a testovanie funkčnosti podnikateľských nápadov, modelov, prototypov, dizajnov a podobne.

Slovak Business Agency (ďalej len „**SBA**“) vyhlasuje *Výzvu na predkladanie žiadostí o poskytnutie nefinančnej pomoci v rámci Creative Point Národného podnikateľského centra v Bratislave,* poskytovanú v rámci implementácie Národného projektu NPC II – BA kraj, Prioritná os 4 OP VaI, kód ITMS2014+: 313041I861 (ďalej len **„projekt NPC II–BA kraj“**), a v súlade s Aktivitami na podporu podnikania zverejnenými na webovom sídle SBA, vo forme Odborného individuálneho poradenstva poskytovaného v rámci CP pre nepodnikateľov (ďalej len „**Výzva**“).

Národný projekt je realizovaný prostredníctvom Operačného programu Výskum a inovácie a vytvára ucelený systém komplexnej podpory vzniku a rozvoja potenciálnych a existujúcich malých a stredných podnikov v SR.

**V rámci tejto Výzvy ponúkame fyzickým osobám – nepodnikateľom možnosť získať pomoc realizovanú vo forme krátkodobého Odborného individuálneho poradenstva poskytovaného v rámci CP pre nepodnikateľov, a to bez ich spolufinancovania.**

Do Výzvy je možné zapojiť sa podaním *Žiadosti o poskytnutie nefinančnej pomoci v rámci Creative Point Národného podnikateľského centra v Bratislave - Odborné individuálne poradenstvo poskytované v rámci CP pre nepodnikateľov* *-* (ďalej len „**Žiadosť**“), a to podľa podmienok uvedených v tejto Výzve.

**Výzva je určená pre žiadateľa, ktorý spĺňa nasledujúce podmienky:**

* nie je podnikom v zmysle čl. 107 ods. 1 Zmluvy o fungovaní EÚ, t. j. subjekt, ktorý vykonáva hospodársku činnosť bez ohľadu na svoje právne postavenie a spôsob financovania. Hospodárskou činnosťou sa rozumie každá činnosť, ktorá spočíva v ponuke tovaru a služieb na trhu, a zároveň;
* nie je podnikateľom v zmysle ustanovenia § 2 ods. 2 zákona č. 513/1991 Zb. Obchodný zákonník v znení neskorších predpisov. Pre účely tejto Výzvy sa štatutárny orgán, člen štatutárneho orgánu a/alebo prokurista podniku považuje za podnikateľa.
* má trvalé bydlisko v Bratislavskom samosprávnom kraji;
* **Výnimku z  podmienky trvalého bydliska** tvoria cudzí štátni príslušníci, ktorí sa preukážu potvrdením/záznamom o prechodnom pobyte na území Bratislavského kraja alebo študenti s trvalým pobytom mimo územia Bratislavského kraja, ktorí sa preukážu platným potvrdením o dennom štúdiu na niektorej z univerzít/vysokých škôl/stredných škôl sídliacich a pôsobiacich na území Bratislavského kraja.

**Čo získate?**

* Odborné individuálne poradenstvo poskytované v rámci CP pre nepodnikateľov – záujemcov o podnikanie a súvisiace využívanie technického vybavenia Creative Point je poskytované v rozsahu 25 hodín, ktoré je možnéčerpať v priebehu 1 roka odo dňa schválenia Žiadosti a zahŕňa v sebe zodpovedajúce množstvo využívania strojového času zvoleného technického zariadenia. V rámci technického vybavenia Creative Point je možné – počas trvania zmluvy - užívať rôzne stroje a technológie Creative Point Pred samotným používaním technológií Creative Point Prijímateľ absolvuje školenie „Bezpečnosť a ochrana zdravia pri práci“ (ďalej len „BOZP“)
* Podporu a poradenstvo poskytuje odborný technický pracovník Creative point zabezpečujú formu podpory prostredníctvom poskytovania praktických informácií, východiskových rád a jednoduchých návrhov postupov riešenia daného problému, pomoci pri obsluhe strojov, prípadne úprave modelu.

**Koľko vás to bude stáť?**

* Počas trvania projektu NPC II – BA kraj sú zo strany SBA hradené **všetky výdavky** na poskytnuté Odborné individuálne poradenstvo poskytované v rámci CP pre nepodnikateľov, v rozsahu max. 25 hodín na jedného úspešného žiadateľa (ďalej len „**Žiadateľ**“).

**Čo je potrebné urobiť pre získanie pomoci?**

1. Registrujte sa v Národnom podnikateľskom centre (ďalej len „**NPC**“) na stránke [www.npc.sk](http://www.npc.sk) Vyplňte online prihlasovací formulár v pravom hornom rohu.
2. Následne je potrebné vyplniť formulár žiadosti o službu, ktorý sa nachádza pod každou zverejnenou výzvou. Kompletne vyplnenú Žiadosť odošlite do termínu trvania výzvy.
3. Pokiaľ Žiadosť nebude úplná, žiadateľ bude e-mailom dožiadaný na jej doplnenie, a to v lehote do 5 pracovných dní od vyzvania. V prípade, že Žiadateľ nedoplní Žiadosť, táto bude na základe nesplnených kritérií formálnej kontroly vyradená z ďalšieho výberového procesu. V takomto prípade má žiadateľ možnosť podať novú Žiadosť.

**Zoznam povinných dokumentov k poskytnutiu pomoci**

* Žiadosť o poskytnutie nefinančnej pomoci v rámci Creative Point Národného podnikateľského centra v Bratislave - Odborné individuálne poradenstvo poskytované v rámci CP pre nepodnikateľov.

Žiadosť je záväzná, preto ju vyplňte dôsledne a úplne. Iba kompletná Žiadosť spĺňajúca kritéria formálnej kontroly bude posudzovaná zodpovedným programovým manažérom.

**Ako bude prebiehať hodnotenie a výber žiadateľov?**

* Výber a hodnotenie žiadateľov bude realizované na základe posúdenia oprávnenosti žiadateľov podľa podmienok platných vo vzťahu k Implementácii Národného projektu NPC II – BA kraj a na základe formálnych a vecných kritérií.

**Kritériá:**

* kvalita a spracovanie Žiadosti a jej relevantnosť podania vo vzťahu k ponúkanej službe
* kompletnosť podanej Žiadosti
* splnenie predpísaných podmienok a overenie oprávnenosti žiadateľa
* kapacitné možnosti na strane Vykonávateľa
* v prípade nedostatku kapacít na strane Vykonávateľa, budú uprednostňovaní žiadatelia, ktorí splnia vyššie uvedené kritériá a zároveň budú žiadať o služby NPC BA po prvý krát.
* Vyhodnotenie žiadosti je v kompetencii povereného programového manažéra a podlieha následnému súhlasu Vedúceho manažéra príslušného programu a/alebo projektovej podaktivity.
* Výsledky hodnotenia budú Žiadateľom oznámené písomne/elektronicky do 5 pracovných dní od podania žiadosti v rámci otvorenej výzvy. **Žiadateľ berie na vedomie, že na poskytnutie pomoci nie je právny nárok**.
* Zoznam úspešných Žiadateľov bude priebežne zverejňovaný na webovej stránke Vykonávateľa,

**Proces získania služby:**

* Žiadateľ sa prihlási prostredníctvom prihlasovacieho formulára o poskytnutie služieb CP , ktorý bude zverejnený na webstránke NPC.
* Manažér skontroluje či sú v žiadosti vyplnené všetky potrebné údaje.
* Následne programový manažér Creative Pointu vyhodnotí požiadavku a kontaktuje žiadateľa, s ktorým sa na základe voľných kapacít CP dohodne na termíne čerpania služby. Žiadatelia môžu využívať služby podľa poradia doručených žiadostí.
* Pred čerpaním služby žiadateľ absolvuje jednorazové individuálne poradenstvo s témou bezpečnosti práce pri obsluhe strojov a zariadení - BOZP. Po úspešnom absolvovaní BOZP, žiadateľ bude môcť využiť technológie priamo na mieste.

**Ako sa bude služba realizovať?**

* Pridelený Manažér Creative Pointu NPC BA kontaktuje úspešného Žiadateľa a dohodne s ním termíny čerpania služby. Následne mu zabezpečí zodpovedajúce technické a personálne kapacity. Termíny ďalších konzultačných hodín/stretnutí priebežne navrhuje Prijímateľ, na základe jeho dohovoru s príslušným manažérom Creative Point.
* V prípade potreby materiálu pridelený Manažér Creative Pointu NPC BA informuje Prijímateľa o možnostiach materiálu, ktoré je možné použiť na príslušné technológie
* V rámci prvého stretnutia absolvuje Prijímateľ školenie BOZP, pričom podpíše príslušné vyhlásenia
* Po každej čerpanej hodineporadenstvaPomocný odborný technický pracovník Creative point a Prijímateľ na hárku Konzultačný list potvrdia svojím podpisom priebeh poradenstva – dátum, trvanie a stručný obsah; takto vyplnený Konzultačný list doručí konzultant, na mesačnej báze, určenému programovému manažérovi Creative Point;
* Odborné individuálne poradenstvo poskytované v rámci CP pre nepodnikateľov prebieha v tvorivej dielni Creative point Národného podnikateľského centra v Bratislave v časoch otváracích hodín:
* Po: 9:00 – 15:00
* Str: 9:00 – 15:00
* Štv: 9:00 – 15:00
* Pia: 9:00 – 15:00
* Zoznam prístupných technológií nájdete na [tomto linku](https://www.npc.sk/sk/narodne-projekty/narodny-projekt-npc-ii-ba-kraj/ponuka-sluzieb/creative-point/) .

**Termín uzavretia Výzvy:**

Táto výzva je OTVORENÁ

Žiadosti je možné zasielať priebežne až do oficiálneho zrušenia Výzvy, o čom bude Vykonávateľ informovať na stránke [www.npc.sk](http://www.npc.sk) v sekcii aktuality.

Žiadosť sa považuje za doručenú včas, ak sa vyplnený elektronický formulár Žiadosti odošle najneskôr posledný deň trvania otvorenej výzvy.

**Ostatné podmienky poskytnutia pomoci :**

**Prečo iba Bratislavský kraj?**

* Služby, na ktoré je možné predkladať žiadosti v rámci tejto výzvy, sa realizujú v rámci projektu NPC II – BA kraj, ktorého aktivity sú určené výlučne pre oprávnené cieľové skupiny z Bratislavského samosprávneho kraja (Operačný program Výskum a inovácie, Prioritná os 4: Rozvoj konkurencieschopných MSP v Bratislavskom kraji)

Služby Národného podnikateľského centra pre cieľové skupiny z ostatných regiónov Slovenska sú pripravené v rámci Národného projektu NPC v Regiónoch a v rámci Národného projektu Podpora internacionalizácie MSP.

Národný projekt NPC II – BA kraj je financovaný z prostriedkov Európskej únie v súlade so zákonom č. 292/2014 Z. z. - Zákon o príspevku poskytovanom z európskych štrukturálnych a investičných fondov a v súlade s príslušnou riadiacou dokumentáciou upravujúcou implementáciu Národných projektov realizovaných v gescii MH SR. V rámci tejto Výzvy sa jedná o nefinančnú formu podpory, ktorá je poskytovaná vo výške 100% nákladov spojených s poskytnutím služby vo forme a rozsahu definovanom touto výzvou. Všetky dodatočné výdavky si hradí Žiadateľ sám.

Oficiálny názov poskytovanej služby v rámci implementácie Národného projektu NPC II – BA kraj : Odborné individuálne poradenstvo poskytované v rámci CP pre nepodnikateľov hl.aktivita : 1. podaktivita 1.6.

Národný projekt NPC II – BA krajje projekt realizovaný SBA v spolupráci s **Centrom vedecko-technických informácií SR (CVTI SR)**. Viac o službách pre podnikateľov aj nepodnikateľov nájdete na webovej stránke [NPC](https://www.npc.sk/home/national_projects/detail/Bratislava).

**Kontaktné údaje pre žiadateľov:**

creativepoint@npc.sk

+421 220 363 226

Slovak Business Agency

Karadžičova 2

811 09 Bratislava

[agency@sbagency.sk](mailto:agency@sbagency.sk)

tel. +421 220 363 100

tel. č. hot line Front Office NPC +421 2/203 63 500, 509 a 511